Florentino Peres: “Yevropa Superligasi futbolni dunyoda munosib o‘ringa olib chiqadi”

“Real” klubi prezidenti va Yevropa Superligasi rahbari Florentino Peres yangi musobaqaning tashkil etilishi haqida fikr yuritdi.

Biz har bir bosqichda futbolga yordam beramiz va uni dunyoda munosib o‘ringa olib chiqamiz.
Futbol — muxlislar jamlanmasi 4 milliard kishidan oshadigan yagona sport turi. Bu muxlislar ehtiyojini qondirish — bizning, katta klublarning mas’uliyati.
Florentino Peres, Yevropa Superligasi prezidenti
Avvalroq Yevropaning 12 klubi boshchiligida Yevropa Superligasi tashkil etilgani ma’lum qilingandi. Musobaqa Yevropa 20 ta kuchli klublari o‘rtasida bo‘lib o‘tadi. Mavsum avgustdan boshlanadi va o‘yinlar hafta o‘rtasida o‘tkaziladi.
Yangi musobaqaga Peres prezidentlik qiladi, Andrea Anyelli (“Yuventus”) va Joel Gleyzer (“Manchester Yunayted”) esa vitse-prezident etib tayinlangan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!